44. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ της 3/17 Μαΐου 1991 (ΦΕΚ Β΄ 330) Αριθ. 2029324/3289/Α0024 Συμπλήρωση της 194902/1969 απόφασης Υπουργού Οικονομικών «περί διαδικασίας πληρωμής σταθερών δαπανών». (ανωτ. αριθ. 10). Έχοντας υπόψη: 1.Την παρ. 2 του άρθρ. 28 του Ν.Δ. 321/69 «περί Κώδικος Δημοσίου Λογιστικού». 2.Την απόφασή μας αριθ. 194902/69 «περί διαδικασίας πληρωμής σταθερών, διαρκούς ή περιοδικού χαρακτήρος δαπανών», και 3.Την αριθ. 45/1971 Π.Υ.Σ. «περί καθιερώσεως τρεχουμένου λογ/σμού καταθέσεων», για τη διενέργεια κάθε πληρωμής και εξόφλησης υποχρεώσεων μέσω των οικείων λογ/σμών στις Τράπεζες, αποφασίζουμε: Συμπληρώνοντας των ανωτέρω απόφασή μας, ορίζουμε όπως, στις περιπτώσεις εφαρμογής του συστήματος πληρωμής των μισθών των Δημοσίων Πολιτικών Υπαλλήλων μέσω τρεχουμένων λογαριασμών κατάθεσης στις Τράπεζες, ύστερα από την Π.Υ.Σ. αριθ. 45/1971, ισχύουν τα κάτωθι: 1.Στις συντασσόμενες, από τον οικείο εκκαθαριστή των αποδοχών του προσωπικού, μισθοδοτικές καταστάσεις και σε ιδιαίτερη στήλη αυτών καταχωρείται ο αύξοντας αριθμός του Τραπεζικού λογ/σμού κατάθεσης κάθε δικαιούχου υπαλλήλου. Οι καταστάσεις αυτές δεν υπογράφονται από τους δικαιούχους. 2.Από τις αποστελλόμενες, στη Δ.Ο.Υ., μισθοδοτικές καταστάσεις, η μία παραδίδεται στην Τράπεζα στην οποία τηρούνται, οι λογ/σμοί κατάθεσης των υπαλλήλων, για τη μεταφορά σ’ αυτούς, των καθαρών ποσών πληρωμής των αποδοχών κάθε δεκαπενθημέρου. 2.Η ΔΟΥ εγχειρίζει στην ανωτέρω Τράπεζα, ισόποσο επιταγή για το αναγραφόμενο στη μισθοδοτική κατάσταση συνολικό καθαρό ποσό αποδοχών κάθε δεκαπενθημέρου, στο όνομά της και σε βάρος του τηρουμένου στην Τράπεζα Ελλάδος λογ/σμού του Δημοσίου «Συγκέντρωση Εισπράξεων και Πληρωμών» έναντι γραμματείου είσπραξης αυτής. Στο γραμμάτιο αυτό θα βεβαιώνεται η πίστωση των λογ/σμών καταθέσεως των υπαλλήλων. 4.Το ανωτέρω γραμμάτιο είσπραξης παραδίδεται στη Δ.Ο.Υ. και επέχει θέση απόδειξης πληρωμής από αυτή (ΔΟΥ) στους δικαιούχους που περιλαμβάνονται στη μισθοδοτική κατάσταση για το αναγραφόμενο ποσό, ως και δικαιολογητικό της γενομένης πληρωμής από τον Υπόλογο υποβαλλόμενο από αυτόν στο Ελεγκτικό Συνέδριο μαζί με τα λογιστικά στοιχεία της διαχείρισής του του οικείου μηνός. 